**Ministru kabineta noteikumu projekta**

**“Kārtība, kādā pašvaldībām piešķir vienreizēju dotāciju, lai līdzfinansētu administratīvi teritoriālās reformas īstenošanas rezultātā radušos administratīvos izdevumus, pašvaldībām apvienojoties” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Kārtība, kādā pašvaldībām piešķir vienreizēju dotāciju, lai līdzfinansētu administratīvi teritoriālās reformas īstenošanas rezultātā radušos administratīvos izdevumus, pašvaldībām apvienojoties” (turpmāk – noteikumu projekts) izstrādāts, pamatojoties uz Administratīvo teritoriju un apdzīvoto vietu likuma pārejas noteikumu 10. punktu. Tā mērķis ir noteikt kārtību, kādā katrai jaunizveidotā novada pašvaldībai piešķir vienreizēju dotāciju, lai līdzfinansētu administratīvi teritoriālās reformas īstenošanas rezultātā radušos administratīvos izdevumus, pašvaldībām apvienojoties.Noteikumu projekts stājas spēkā nākamajā dienā pēc tā publicēšanas Latvijas Republikas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 223. punkts noteic, ka līdz 2021. gadam tiks īstenota vietējo pašvaldību reforma, apvienojot pašvaldības ilgtspējīgākās un ekonomiski spēcīgākās vienībās, kas spēj nodrošināt likumā minēto pašvaldību autonomo funkciju izpildi salīdzināmā kvalitātē un pieejamībā.
2. Saeima 2020. gada 10. jūnijā pieņēma Administratīvo teritoriju un apdzīvoto vietu likumu, kura pārejas noteikumu 10. punktā noteikts Ministru kabinetam sagatavot noteikumu projektu, kas nosaka kārtību, kādā līdz 2021. gada 1. decembrim pašvaldībai, kura izveidota, pašvaldībām apvienojoties, no valsts budžetā piešķirtajiem finanšu līdzekļiem tiek piešķirta vienreizēja dotācija administratīvi teritoriālās reformas īstenošanas rezultātā radušos administratīvo izdevumu līdzfinansēšanai.
3. Saeima 2020. gada 2. decembrī pieņēma likumu “Par valsts budžetu 2021. gadam”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 10. jūnijā Saeima apstiprināja “Administratīvo teritoriju un apdzīvoto vietu likumu”, kas nosaka administratīvi teritoriālās reformas (turpmāk – ATR) procesu un jauno pašvaldību iedalījumu pēc 2021.gada pašvaldību vēlēšanām. Ņemot vērā, ka pašvaldību apvienošanās rezultātā ir paredzami papildu izdevumi apvienošanās procesa nodrošināšanai, saskaņā ar Administratīvo teritoriju un apdzīvoto vietu likuma pārejas noteikumu 10. punktu Vides aizsardzības un reģionālās attīstības ministrija (turpmāk – VARAM) sagatavoja noteikumu projektu, kas nosaka kārtību, kādā no valsts budžeta piešķir un izmaksā vienreizēju dotāciju (turpmāk – dotācija) par izdevumiem, kas administratīvi teritoriālās reformas rezultātā radušies jaunizveidotā novada pašvaldībai. Dotācija ir paredzēta kā līdzfinansējums pašvaldībām reformas papildu izdevumiem, kas radušies, īstenojot administratīvi teritoriālo reformu, nevis visu izdevumu segšanai, kas katrai pašvaldībai var būt atšķirīgi. Dotāciju izlieto administratīvajiem izdevumiem, kas radušies administratīvi teritoriālās reformas īstenošanas rezultātā, ja tie ir skaidri konstatējami un ir racionāli, un pašvaldība, iesniedzot pieteikumu, to atbilstoši pamato. Šādi administratīvie izdevumi var būt, piemēram:* atlaišanas pabalsti un piemaksas par papildu darbu saistībā ar administratīvi teritoriālās reformas īstenošanu;
* ar pārreģistrāciju saistīti izdevumi;
* informācijas un komunikācijas tehnoloģiju izdevumi;
* valsts un pašvaldību vienoto klientu apkalpošanas centru apvienošanas un jaunas struktūras izveidošanas izdevumi;
* iestāžu nosaukumu plākšņu nomaiņas izdevumi;
* jauno novada teritoriju apzīmējošo ceļa zīmju uzstādīšanas izdevumi;
* ar lietvedību saistīti izdevumi (piemēram, veidlapu izstrādei, zīmogu, vizītkaršu pasūtīšanai);
* ar apvienojamo novadu pašvaldības policijas pārveidi saistīti izdevumi (piemēram, jaunu formas tērpu iegādei).

Lai administratīvi teritoriālās reformas procesu veiktu kvalitatīvi un atbilstoši Darba likumā noteiktajam, darba devējam ir pienākums izmaksāt atlaišanas pabalstu, ja tiek samazināts darbinieku skaits. Tas šajā gadījumā attiecas uz pašvaldību administrācijas reorganizāciju, kā arī vienas iestādes administratīvo funkciju nodošanu otrai iestādei, kas pati par sevi nevar būt par pamatu darba līguma uzteikumam. Saskaņā ar Darba likuma 112.panta pirmo daļu darba devējam ir pienākums izmaksāt darbiniekam atlaišanas pabalstu:1. viena mēneša vidējās izpeļņas apmērā, ja darbinieks pie attiecīgā darba devēja bijis nodarbināts mazāk kā piecus gadus;
2. divu mēnešu vidējās izpeļņas apmērā, ja darbinieks pie attiecīgā darba devēja bijis nodarbināts piecus līdz 10 gadus;
3. triju mēnešu vidējās izpeļņas apmērā, ja darbinieks pie attiecīgā darba devēja bijis nodarbināts 10 līdz 20 gadus;
4. četru mēnešu vidējās izpeļņas apmērā, ja darbinieks pie attiecīgā darba devēja bijis nodarbināts vairāk nekā 20 gadus.

Savukārt saskaņā ar Valsts un pašvaldību institūciju amatpersonu un darbinieku atlīdzības likuma 17. panta devītās daļas 4. punktā noteikto atlaišanas pabalstu vienas mēnešalgas apmērā izmaksā pašvaldības domes deputātam, kurš ir atbrīvots no iepriekšējā amata (dienesta, darba) sakarā ar ievēlēšanu algotā amatā domē, pēc tam, kad viņš līdz ar deputāta pilnvaru izbeigšanos ir beidzis pildīt šā amata pienākumus un viņu divu nedēļu laikā nevar nodrošināt ar iepriekšējo vai līdzvērtīgu darbu. Šo noteikumu izpratnē attiecināmi administratīvie izdevumi var būt, piemēram, atlaišanas pabalsti un piemaksas par papildu darbu saistībā ar administratīvi teritoriālās reformas īstenošanu. Tas šajā gadījumā attiecas uz pašvaldību administrācijas reorganizāciju, kā arī vienas iestādes administratīvo funkciju nodošanu otrai iestādei.Likuma “Par pašvaldībām” 5. pants nosaka: “Pašvaldības domes priekšsēdētāja, viņa vietnieka, deputātu, pašvaldības administrācijas darbinieku, pašvaldības iestāžu vadītāju un citu pašvaldības amatpersonu un darbinieku atlīdzību nosaka atbilstoši Valsts un pašvaldību institūciju amatpersonu un darbinieku atlīdzības likumam.” Vienlaikus „Par pašvaldībām” nedefinē pašvaldības administrācijas jēdzienu un vienots uzskats par to, kas ietilpst pašvaldības administrācijā, nepastāv. No vārda parastās jēgas izriet, ka administrācija nodarbojas ar pārvaldes jautājumiem. Tāpēc katrā konkrētā gadījumā pašvaldības administrācijas jēdzienu skaidro pašvaldības nolikumā. Dotāciju var izmantot arī citiem ar personālu saistītiem izdevumiem – piemēram, papildus darba apmaksai saistībā ar darbinieku pienākumiem, veicot pārreģistrācijas Valsts kasē, VID u.c., kas prasa manuālu datu ievadīšanu, piemēram, darbinieku pārreģistrēšana EDS sistēmā vai citas līdzīgas darbības.Atbalstāmi ir arī ar informācijas un komunikācijas tehnoloģijām saistīti izdevumi – jaunas programmatūras iegādei un papildu licenču iegādei jau esošajai programmatūrai, tās uzstādīšanai, programmatūras izstrādei un pielāgošanai, lai nodrošinātu lietotās programmatūras unifikāciju jaunizveidotās pašvaldības ietvaros un pašvaldību pamata un atbalsta funkciju izpildi; aparatūras iegādei un esošās uzlabošanai, datu migrācijai no vecām sistēmām uz jaunām un lietotāju apmācībai darbam ar jaunām sistēmām. Jaunās programmatūras un tehnikas iegāde tiek atbalstīta, ja tā saistīta ar ATR un racionāli pamatota. Tāpat dotāciju var izmantot dažādu pārreģistrācijas izdevumu līdzfinansēšanai, ar ko var saskarties jaunizveidotā pašvaldība – piemēram, iestāžu nosaukumu plākšņu nomaiņas izdevumiem; jauno novada teritoriju apzīmējošo ceļa zīmju uzstādīšanas izdevumiem; ar lietvedību saistītiem izdevumiem (piemēram, veidlapu izstrādei, zīmogu, vizītkaršu pasūtīšanai); ar apvienojamo novadu pašvaldības policijas pārveidi saistītiem izdevumiem (piemēram, jaunu formas tērpu iegādei).Dotācijas izmaksu nodrošina Valsts reģionālās attīstības aģentūra (turpmāk – aģentūra).Novada pašvaldība var pretendēt uz dotācijas saņemšanu, ja pēc 2021. gada 1. jūlija, bet ne vēlāk kā līdz 2021. gada 15. septembrim, iesniedz aģentūrā pieteikumu, kurā norāda norēķinu kontu Valsts kasē un domes lēmumu par pieprasāmās dotācijas apjomu, un galvenās izdevumu pozīcijas.Novada pašvaldības domes priekšsēdētājs nodrošina saņemtās dotācijas izlietojumu atbilstoši paredzētajam mērķim.Ņemot vērā VARAM 2020. gada 23. septembrī iesniegtos priekšlikumus maksimāli pieļaujamo valsts budžeta izdevumu kopējam apjomam 2021., 2022. un 2023. gadam, kuros tiek veikta finansējuma pārdale 2020.–2022.gada prioritārā pasākuma 21\_01\_P “Administratīvi teritoriālās reformas īstenošana” ietvaros 2021. gadā 433 789 *euro* apmērā no VARAM uz Tieslietu, Iekšlietu un Labklājības ministrijām atbilstoši Ministru kabineta 2019. gada 15. oktobra sēdes protokola Nr.48 30.§ 3.punktam un finansējuma pārdale starp izdevumu klasifikācijas kodiem atbilstoši ekonomiskajām kategorijām 170 528 *euro* apmērā 2021. gadā VARAM administratīvi teritoriālās reformas pabeigšanas organizēšanai, minētā prioritārā pasākuma ietvaros pašvaldībām administratīvi teritoriālās reformas īstenošanas rezultātā radušos administratīvos izdevumu līdzfinansēšanai vairs nav pieejams finansējums vienreizējai dotācijai 7 525 000 *euro* apmērā. Minētā pārdale 2020. gada 2. decembrī ir akceptēta Saeimas  galīgajā lasījumā valsts budžeta 2021. gada likumā un vidēja termiņa budžeta ietvara likumā 2021., 2022. un 2023.gadam.Dotācijas kopējais pieejamais apjoms ir **6 920 655 *euro*** apmērā, un tā tiks piešķirta atbilstoši administratīvo teritoriju skaitam, kas apvienojas jaunajā novadā. Pavisam administratīvi teritoriālā reforma skar 105 pašvaldības, līdz ar to dotācija par vienu vienību ir **65 911** ***euro*** (6 920 655 *euro* / 105 administratīvās teritorijas):* novadiem (8), kas veidojas, apvienojoties 2 administratīvajām teritorijām – līdz 131 822 *euro* (65 911 *euro* x 2), kopā 1 054 576 *euro*;
* novadiem (6), kas veidojas, apvienojoties 3 administratīvajām teritorijām – līdz 197 733 *euro* (65 911 *euro* x 3), kopā 1 186 398 *euro*;
* novadiem (9), kas veidojas, apvienojoties 4 administratīvajām teritorijām – līdz 263 644 *euro* (65 911 *euro* x 4), kopā 2 372 796 *euro*;
* novadiem (2), kas veidojas, apvienojoties 6 administratīvajām teritorijām – līdz 395 466 *euro* (65 911 *euro* x 6), kopā 790 932 *euro*;
* novadiem (1), kas veidojas, apvienojoties 7 administratīvajām teritorijām līdz – 461 377 *euro* (65 911 *euro* x 7), kopā 461 377 *euro*;
* novadiem (2), kas veidojas, apvienojoties 8 administratīvajām teritorijām – līdz 527 288 *euro*, (65 911 *euro* x 8) kopā 1 054 576 *euro.*

Aģentūra vienas nedēļas laikā pēc novada domes pieteikuma un lēmuma saņemšanas izvērtē dotācijas izdevumu mērķi, kam jābūt saistītam ar apvienošanās procesu atbilstoši noteikumu projekta 2. punktam.Ja novada domes pieteikums un lēmums ir nepilnīgs vai neatbilst dotācijas piešķiršanas mērķim, aģentūra uzdod pašvaldībai piecu darba dienu laikā precizēt pieteikumu un atkārtoti iesniegt aģentūrā izskatīšanai vai pieņem pamatotu lēmumu par dotācijas nepiešķiršanu novada pašvaldībai. Novada pašvaldībai dotācija jāizlieto līdz 2021. gada 31. decembrim. Pārskatu par dotācijas izlietojumu novada pašvaldības domes priekšsēdētājs iesniedz aģentūrā līdz 2022. gada 1. februārim, pievienojot izdevumus pamatojošus dokumentus. No Likuma par budžetu un finanšu vadību 2. panta pirmajā daļā sniegtās jēdziena "finanšu vadība" definīcijas izriet, ka jēdziens "finansēšana" nenozīmē vienīgi naudas līdzekļu piešķiršanu, bet arī ietver gan šo līdzekļu izlietojuma kontroles, gan atbildības aspektus (Satversmes tiesas 2012. gada 3. maija spriedums lietā Nr. 2011-14-03, 16.1. apakšpunkts). Līdz ar to noteikumu projekts paredz, ka, ja aģentūra, izvērtējot iesniegto pārskatu, konstatē, ka novada pašvaldība piešķirto dotāciju nav izlietojusi saskaņā ar mērķi (noteikumu projekta 2. punkts), aģentūra var lemt par piešķirtās dotācijas atprasīšanu.Noteikumu projekts ir spēkā līdz 2022. gada 31. decembrim, ievērojot noteikumu projekta 11. un 13. punktos paredzētās darbības. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM un aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs visas pašvaldības, kuras skar administratīvi teritoriālā reforma. |
| 2. | Tiesiskā regulējuma ietekme uz tautsaimniecību un administratīvo slogu | Katram novadam, kas veidojas apvienojoties, 2021. gadā būs jāveic dažādas darbības, lai uzsāktu jaunās pašvaldības darbu, kas radīs administratīvo slogu darba uzsākšanas laikā. Vienlaicīgi, nostiprinot pašvaldību autonomiju un kapacitāti, pašvaldībās ilgtermiņā būs iespēja izveidot profesionālākas attiecīgas pašvaldību struktūras, kuras nodrošinās labāku sadarbību starp valsts un pašvaldību institūcijām, uzņēmējiem, augstākās un profesionālās izglītības iestādēm, nevalstiskajām organizācijām u.c. institūcijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 | 6 920 655 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 | 6 920 655 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 |  0 | 6 920 655 |  0 |  0 |  0 |  0 |
| 2.1. valsts pamatbudžets | 0 |  0 | 6 920 655 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X |  0 | X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **2021. gadā:**valsts budžeta līdzfinansējums pašvaldībām administratīvi teritoriālās reformas īstenošanai, tai skaitā dotācija pašvaldībām, kuras veic administratīvi teritoriālo reformu – **6 920 655** ***euro***. Dotācija katram novadam, kas izveidojies apvienojoties, lai pašvaldības segtu papildu izdevumus (sociālā nodrošinājuma pakete - priekšsēdētājiem, darbiniekiem; plāksnīšu nomaiņai, IT jautājumu risināšanai, kustamās un nekustamās mantas pārreģistrēšanai u.c.): * + novada pašvaldībai, kura veidojas, apvienojoties divām administratīvajām teritorijām, kopējā atbalsta summa līdz 131 822 *euro;*
	+ novada pašvaldībai, kura veidojas, apvienojoties trim administratīvajām teritorijām, kopējā atbalsta summa līdz 197 733 *euro;*
	+ novada pašvaldībai, kura veidojas, apvienojoties četrām administratīvajām teritorijām, kopējā atbalsta summa līdz 263 644 *euro;*
	+ novada pašvaldībai, kura veidojas, apvienojoties sešām administratīvajām teritorijām, kopējā atbalsta summa līdz 395 466 *euro;*
	+ novada pašvaldībai, kura veidojas, apvienojoties septiņām administratīvajām teritorijām, kopējā atbalsta summa līdz 461 377 *euro;*
	+ novada pašvaldībai, kura veidojas, apvienojoties astoņām administratīvajām teritorijām, kopējā atbalsta summa līdz 527 288 *euro.*

Dotācijas piešķiršanu aģentūra nodrošina saskaņā ar VARAM valsts pamatbudžeta programmā 30.00.00 „Attīstības nacionālie atbalsta instrumenti” apstiprināto finansējumu 2021.gadā. Aģentūra nodrošinās finansējuma pārskaitīšanu uz attiecīgo pašvaldību kontiem noteikumu projektā norādītā dotācijas apmērā novada pašvaldībai.Minētais finansējums piešķirts VARAM 2020.-2022.gada prioritārā pasākuma 21\_01\_P “Administratīvi teritoriālās reformas īstenošana” ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar. |
| 8. Cita informācija | Nav. |
|  |  |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvjus aicinot līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē <https://www.mk.gov.lv/lv>. |
| 2. | Sabiedrības līdzdalība projekta izstrādē | Noteikumu projekts un tā anotācija publicēta 2020.gada 28. jūlijā VARAM tīmekļvietnē [www.varam.gov.lv](http://www.varam.gov.lv) un noteikumu projekts un tā anotācija publicēta 2020.gada 29.jūlijā Valsts kancelejas tīmekļvietnē <https://www.mk.gov.lv/lv> sadaļā – sabiedrības līdzdalība. |
| 3. | Sabiedrības līdzdalības rezultāti | Netika saņemti komentāri vai priekšlikumi. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAMun aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts ietekmēs 105 pašvaldību institucionālo un funkcionālo struktūru, kur administratīvo teritoriju apvienošanās rezultātā tiks izveidotas 28 jaunas apvienotās pašvaldības. Savukārt ietekme uz cilvēkresursiem pašvaldību institūcijās būs atkarīga no pašvaldību pieņemtajiem lēmumiem pēc 2021. gada 1. jūlija, kad darbu uzsāks jaunievēlētās pašvaldību domes, jo pašvaldību darba organizācija saskaņā ar normatīvajiem aktiem ir pašvaldību autonomā kompetencē ietilpstošs jautājums. |
| 3. | Cita informācija | Nav. |

Vides aizsardzības un reģionālās attīstības ministrs A. T. Plešs

Brunava 67026442

Maija.Brunava@varam.gov.lv

Muzikante 67026930

Dzintra.Muzikante@varam.gov.lv